dvipādyájamāno yájamāno 'gniryā́vānagniryā́vatyasya mā́trā tā́vataivaìnāmetatprávr̥ṇakti gāyatryā́ ca triṣṭúbhā ca prāṇo gāyatryā̀tmā́ triṣṭúbetā́vānvaí paśuryā́vānprāṇáścātmā́ ca tadyā́vānpaśustā́vataivaìnāmetatprávr̥ṇaktyátho agnirvaí gāyatrī́ndrastriṣṭúbaindrāgnò 'gniryā̀vānagniryā́vatyasya mā́trā tā́vataivaìnāmetatprávr̥ṇaktīndrāgnī vai sárve devā́ḥ sarvadevátyo 'gniryā́vānagniryā́vatyasya mā́trā tā́vataivaìnāmetatprávr̥ṇakti táyoḥ saptá padā́ni saptácitiko gníḥ saptá 'rtávaḥ saṃvatsaráḥ saṃvatsarò 'gniryā́vānagniryā́vatyasya mā́trā tā́vattádbhavati